Samkvæmt úttekt nefndar um fýsileika sameiningu Háskóla Íslands og Landbúnaðarháskóla Íslands frá 2009 er sameining skólanna undir merkjum nýs fræðasviðs HÍ talin æskileg . Fram kemur að árlegur sparnaður af völdum sameiningarinnar yrði 25 - 30 milljónir króna „ án róttækra breytinga á starfsemi skólanna , “ en á öðrum stað segir að viðbótarkostnaður vegna sameinaðs háskóla geti numið 60 - 70 milljónum króna . Starfseminni skipt milli Reykjavíkur og Hvanneyrar Í úttektinni kemur fram að ef vel tækist til fælist í sameiningu Lbhí og HÍ faglegur ávinningur og dýrmætt tækifæri til að móta sterka heild sem byggist á sérstöðu og sérhæfingu hvors skóla um sig . Vísindamenn og hópar gætu orðið andsnúnir Þess utan telur nefndin að nýtt svið sameinaðra skóla myndi efla sýnileika HÍ í dreifbýli landsins og gæti margfaldað afl skólans til þverfaglegra rannsókna innan sviðsins og þvert á önnur fræðasvið . Helstu galla telur nefndin hins vegar að mikil röskun yrði á starfsemi stofnananna ásamt því að einstakir vísindamenn og hópar gætu orðið andsnúnir breytingunum sem bregðast þyrfti með vönduðum undirbúningi . Einnig myndi stofnun nýs fræðasviðs hrófla við einni meginforsendu nýs skipulags HÍ sem tók gildi 2008 sem var að fræðasvið skólans yrðu ekki fleiri en fimm .